"દિલીપભાઈ ત્રિવેદી" અે જણાવ્યું કે સદ‌્ગત પિતૃઓને ઉદ્દેશીને શાસ્ત્રોક્ત કાલ એવં સ્થાનમાં શ્રદ્ધા અને વિધિપૂર્વક જે કંઇ પિણ્ડદાનાદિ ક્રિયા કરવામાં આવે છે; સુપાત્રને-બ્રાહ્મણોને જે કંઇ પક્વાન્ન (રાંધેલુ અન્ન), આમાન્ન (કાચુ સીધુ) કે સુવર્ણ આદિ દાન કરવામાં આવે છે, તેને 'શ્રાદ્ધ' કહે છે. શ્રાદ્ધથી પરલોકમાં પિતૃઓની અક્ષયતૃપ્તિ થાય છે; પિતૃઋણમાંથી મુક્ત થવાય છે. કરેલું 'શ્રાદ્ધ'; માનવ, પશુ, વનસ્પતિ આદિ સમસ્ત પ્રાણિઓને સંતૃપ્ત કરે છે તથા પિતૃઓ શ્રાદ્ધકર્તાને દીર્ઘ આયુ, સંતતિ, ધન, વિદ્યા, રાજ્ય, સુખ, સ્વર્ગ અને મોક્ષ પ્રદાન કરે છે.